Designer Forum er et af Danmarks største designer outlets, som afholdes to gange årligt i Forum Copenhagen. Briefen var at give Designer Forum et løft rent visuelt og øge genkendeligheden hos målgruppen. De ønskede at gå i en sort-hvid og grafisk retning. Vi gav logoet en modernisering og skabte et genkendeligt univers med et markant grafisk mønster. Det grafiske koncept giver stor fleksibilitet at arbejde med på diverse formater og skaber en sammenhæng på tværs af kampagnen.
Det grafiske mønster består af et kvadrat. Kvadratet kan have en af tre slags "fyld" - en prik, være stribet eller fuldfarvet. Mønsteret bygges op af et net af kvadrater med en af de tre slags "fyld". Herved dannes mønsteret, som kan tilpasses hvilket som helst format og indhold. Det negative run der kan dannes samt de sorte flader kan bruges til tekster.